حاکم نیشاپوری

ابو عبد اللہ محمد بن عبد اللہ حاکم نیشاپوری (3 ربیع الاول 321ھ — 3 صفر 405ھ / 3 مارچ 933ء — یکم ستمبر 1014ء) اہل سنت کے مشہور عالم تھے جو حاکم نیشاپوری کے نام سے مشہور ہیں۔ ان کی مشہور کتاب المستدرک علٰی الصحیحین ہے۔ ان کے مشہور شاگردوں میں بیہقی کو بھی شامل کیا جاتا ہے۔

حاکم کی کنیت ابو عبد اللہ اور نام محمد بن عبد اللہ بن محمد حمدویہ بن نعیم ہے۔ذہبی، تذکرۃ الحفاظ (مترجم) 3/ 700، اسلام پبلشنگ ہاؤس، 17 اردو بازار لاہور ابن البیع اور حاکم نیسابوری کے نام سے مشہور ہیں۔ابن خلکان، وفیات الاعیان، 4/ 280، منشورات الشریف الراضی، قم، طبع ثانیہحاجی خلیفہ، کشف الظنون، 2/ 550، دار الفکر بیروت 1414ھ/1994ء نیشاپور کے رہنے والے بڑے حافظ حدیث اور بہت سی کتابوں کے مصنف تھے۔ذہبی، سیر اعلام النبلاء، 17/ 163، مؤسسۃ الرسالہ بیروت 1410ھ/1990ء، طبع سابعہ

 سوانح 
بروز پیر 3 ربیع الاول 321ھ کو نیشاپور میں پیدا ہوئے۔ لیکن منجی اور طہانی کی نسبتوں سے ان کا عربی قبائل سے خاندانی تعلق ظاہر ہوتا ہے۔ والد کی زیر نگرانی بچپن میں ہی پڑھنا شروع کر دیا۔ بیس برس کی عمر میں عراق کا سفر اختیار کیا اور فریضہ حج ادا کیا۔ حج کرنے کے بعد خراسان اور ماوراء النہر کے علاقہ کے مختلف شہروں میں تقریبًا دو ہزار سے زیادہ شیوخ سے کسب فیض کیا۔

لیکن حافظ خلیل بن عبد اللہ کے مطابق حاکم نے دو سفر کیے، ایک تحصیل علم کے لیے عراق کی طرف اور دوسرا حج کے لیے مکہ معظمہ کی طرف۔ اس کی تائید ابن خلکان نے بھی کی ہے، لکھتے ہیں: ”انھوں نے عراق اور حجاز کی طرف دو سفر کیے۔ دوسرا سفر 360ھ میں کیا تھا۔“ابن خلکان، وفیات الاعیان، 4/ 281، منشورات الشریف الراضی، قم، طبع ثانیہ

حاکم کا قول ہے کہ ”میں نے آب زم زم پی کر اللہ سے حسن تصنیف کی دعا کی تھی۔“ذہبی، سیر اعلام النبلاء، 17/ 171، مؤسسۃ الرسالہ بیروت 1410ھ/1990ء، طبع سابعہ اُن کی تصانیف پانچ سو اجزا پر مشتمل ہیں۔ذہبی، تذکرۃ الحفاظ (مترجم) 3/ 701، اسلام پبلشنگ ہاؤس، 17 اردو بازار لاہور ابن خلکان کے مطابق یہ تعداد پندرہ سو اجزا تک ہے۔ ان میں سے چند یہ ہیں: المدخل إلى الصحيحين، العلل، الأمالي، فوائد الشيوخ، أمالي العشيات، تراجم الشيوخ، تاريخ علما نيسابور، فضائل الإمام الشافعي رضي الله عنه، المستدرك على الصحيحين، ما تفرد به كل من الإمامين اور معروفة علوم الحديث۔

بعض علما نے حاکم پر اعتراض بھی کیے ہیں عام طور پر وہ درست نہیں ہیں۔ ابن طاہر کہتے ہیں کہ میں نے ابو اسماعیل انصاری سے حاکم کے متعلق پوچھا تو کہنے لگے، «حدیث میں ثقہ اور قابل اعتماد ہیں لیکن رافضی ہیں۔» ابن طاہر کہتے ہیں کہ «باطن میں متعصب شیعہ ہیں اور ظاہر میں شیخین کی فضیلت اور ان کی خلافت کے برحق ہونے میں اہل سنت کے ہمنوا ہیں۔ معاویہ کے اور اخلاف سے سخت منحرف ہیں۔ اس کا برملا اظہار کرتے تھے اور اس سلسلہ میں معذرت کی ضرورت نہیں سمجھتے تھے۔»ذہبی، سیر اعلام النبلاء، 17/ 174–175، مؤسسۃ الرسالہ بیروت 1410ھ/1990ء، طبع سابعہ

ذہبی ان کے مؤقف کی تائید کرتے ہیں اور لکھتے ہیں: «میں کہتا ہوں علی کے مخالفین سے ان کا انحراف صحیح اور درست ہے۔ شیخین کی ہر حالت میں تعظیم و تکریم کرتے تھے مائل بہ تشیع ضرور ہیں مگر رافضی ہرگز نہیں ہیں۔»ذہبی، تذکرۃ الحفاظ (مترجم) 3/ 703، اسلام پبلشنگ ہاؤس، 17 اردو بازار لاہور

 تصانیف 
 المستدرک علی الصحیحین (مستدرک حاکم)
 تاریخ النیسابور.
 معرفة علوم الحدیث یا معرفة اصول الحدیث.
 الاربعین
 الاکلیل
 المدخل الی الصحیح
 آمالی العشّیات
 تسمیة من اخرجهم البخاری و مسلم
 سئوالات الحاکم للدّار قطنی
 سئوالات السجزی للحاکم
 علل الحدیث
 فضایل شافعی
 فضایل فاطمة الزهرا
 کتاب الضعفاء
 مدخل الی الاکلیل
 معجم الشیوخ
 مُزَکّی الاخبار

 وفات 
حاکم ماہِ صفر 405ھ میں وفات پا گئے۔ قاضی ابو بکر حیری نے نماز جنازہ پڑھائی۔ذہبی، سیر اعلام النبلاء، 17/ 177، مؤسسۃ الرسالہ بیروت 1410ھ/1990ء، طبع سابعہ

 حوالہ جات 

زمرہ:ایرانی مورخین
زمرہ:محدثین
زمرہ:دسویں صدی کی ایرانی شخصیات
زمرہ:نیشاپوری شخصیات
زمرہ:اشاعرہ
زمرہ:نیشاپوری محدثین
زمرہ:رجال شناس
زمرہ:گیارہویں صدی کی ایرانی شخصیات
زمرہ:مجددین
زمرہ:شوافع
زمرہ:فارسی سنی علماء اسلام
زمرہ:نیشاپور کی وفیات
زمرہ:نیشاپور میں پیدا ہونے والی شخصیات
زمرہ:راویان حدیث
زمرہ:عراق کے محدثین
زمرہ:ایران کے محدثین
زمرہ:321ھ کی پیدائشیں
زمرہ:نیشاپوری مؤرخین
زمرہ:وفيات بسبب اسٹروک
زمرہ:شافعی فقہا
زمرہ:مدونین حدیث
زمرہ:گیارہویں صدی کے مؤرخین
زمرہ:دسویں صدی کے مؤرخین
زمرہ:قرون وسطی کے ماہرین قانون
زمرہ:اہل سنت